कानपुर। भारतीय एथलीट नीरज चोपड़ा ने सोमवार को देश का नाम रोशन कर दिया। जकार्ता में हुए मेन्स जैवलिन थ्रो में नीरज ने गोल्ड मेडल जीत लिया। नीरज का पहला थ्रो 83.46 मीटर रहा हालांकि दूसरे थ्रो में उनका पैर लाइन से बाहर चला गया, जिसे फाउल माना गया लेकिन तीसरे थ्रो में उन्होंने 88.06 दूर भाला फेंका। इसी के साथ नीरज ने खुद का ही नेशनल रिकॉर्ड तोड़ा। चौथे थ्रो में भी नीरज ने शानदार प्रदर्शन करते हुए 86.36 मीटर दूर भाला फेंका। इसी के साथ एशियाड के इतिहास में जैविलन थ्रो में गोल्ड मेडल जीतने वाले नीरज पहले भारतीय खिलाड़ी बन गए।